මේ අතර, රජයේ ප්‍රවෘත්ති දෙපාර්තමේන්තුව සඳහන් කළේ මෙම සිදුවීම පිලිබඳව ජනාධිපතිවරයාගේ අවධානය යොමුවී ඇති බවයි.ඒ අනුව, අදාළ නිලධාරින්ගේ සේවය වහාම අත්හිටුවීමට ජනාධිපති මෛත්‍රීපාල සිරිසේන නියෝග කර තිබෙනවා.ඔවුන්ට එරෙහිව කිසිදු බලපෑමකින් තොරව නීතිය දැඩිව ක්‍රියාත්මක කරන ලෙසයි අදාළ සියලූ බලධාරින්ට ජනාධිපතිවරයා දැනුම් දෙන්නේ.අල්ලස හා දූෂණයට එරෙහි රජයේ ස්ථීරසාර ප්‍රතිපත්තිය ක්‍රියාත්මක කිරීම සහ ස්වාධීන කොමිෂන් සභා පිහිටුවීමේ වැදගත්කම මෙයින් තහවුරු වන බව රජයේ ප්‍රවෘත්ති දෙපාර්තමේන්තුව පවසනවා.එමෙන්ම, නීතිය ක්‍රියාත්මක කිරීමේ වගකීම් දරණ රජයේ නිලධාරින්ට සිය රාජකාරිය නිසි ලෙස ඉටු කිරීම සඳහා වර්තමාන රජය යටතේ සිදුකර ඇති ස්වාධීන සහ අපක්ෂපාතී පසුබිම පිළිබඳව තමා සතුටු වන බව ද ජනාධිපතිවරයා අවධාරණය කර තිබෙනවා.